open-index/open-wikipedia-markdown huggingface dataset:
Democratic Nursing Organisation of South Africa

De **Democratic Nursing Organisation of South Africa** be sam trade union for South Africa insyd wey dey describe ein body as "sam voluntary organisation give South African nurses den midwifery professionals".

Dem establish am for ein current form for 5 December 1996 insyd.

Ebe affiliate of de Congress of South African Trade Unions wey e cam turn full member of de International Council of Nurses for 15 June 1997 insyd. De union suspend ein participation for de structures of de congress for 10 November 2014 insyd secof de federations expulsion of de National Union of Metalworkers of South Africa for 7 November 2014 insyd.

For dema 2010 congress insyd, de organisation pass sam resolution say make de National Executive Committee proceed plus de merger plus South African Democratic Nurses' Union.

Eset up chaw projects plus de aim say ego improve healthcare for South Africa insyd. Dese mainly dey consist of workshops wey go  educate nurses for HIV/AIDS den multi-drug-resistant tuberculosis top.

## Leadership
De following list be de national leadership:

* President: Simon Hlungwani
* 1st Deputy President: Letsatsi Modise
* 2nd Deputy President: Thandeka Msibi
* National Treasurer: Cookie Nkambule
* General Secretary: Thembeka Gwagwa
* Second Deputy General Secretary: Operations David Makhombe
* Second Deputy General Secretary: Member-Service Madithapo Masemola

De following list be de Provincial Chairpersons.

* Eastern Cape: Lulekwa Nhlebi
* Free State: Thibogang Thole
* Gauteng: Simphiwe Gada
* KwaZulu-Natal: Sibonelo Cele
* Limpopo: Alfred Mpoo Makoana
* Mpumalanga: Mzwandile Shongwe
* North West: Fina Regina Setshedi
* Northern Cape: Martin Taolo
* Western Cape: Barbara Ruiters

## References
Denkyembour

**Denkyembour District** be one of de thirty-three districts wey dey Eastern Region for Ghana insyd. Na ebe originally den formerly part of de den-larger **Kwaebibirem District** for 1988 insyd, wey dem create from de former **West Akim District Council**. However for 6 February 2012 insyd (effectively 28 June 2012), dem split off de southern part of de district wey dem create de **Denkyembour District**; dat be say dem rename de remaining part as  **Kwaebibirem District**, wey dem elevate am go municipal district assembly status for 15 March 2018 insyd wey ecam turn **Kwaebibirem Municipal District**. De district assembly dey de southern part of Eastern Region wey Akwatia be ein capital town.

## Localities

* Akwatia
* Topremang

## References
Diana Hamilton

***Italic text***
**Diana Hamilton** be Ghanaian gospel musician wey get plenty awards for ein name insyd. Ebe she win 2021 Most Streamed Female Act of de Year Award for 3Music Women's Brunch. March 2021, she dey among Top 30 Most Influential Women for Music insyd for 3Music Awards Women's Brunch. Dem crown am as "Artist of de Year" den "Gospel Artist of de Year" for "2021 Ghana Music Awards" for June 26 insyd secof ein "Adom" song nu.news*. Retrieved 27 June 2021.</ref>

== Ein early life den education ==
Dem born am 4 December 1978. She go ein basic school for Morning Star School, Cantonments wey dey Accra wey she continue ein secondary education for Ghana National College wey dey Cape Coast wey she san go study den practice nursing for Komfo Anokye Nursing College wey dey Kumasi. 

== Ein career ==
As Diana Hamilton start dey back for Francis Agyei plus ein voice na she chop 13years. She release ein debut album titled, "*Ɔsoro bɛkasa*" for 2007 insyd wey this ein album trend waaa wey give am the limelight. Ein second album "*Ensi wo yie''", wey release for 2010 insyd too give am name for Ghanaian Gospel Music Industry. She be one of the headline artistes for 2019 Harvest Praise wey happen for Fantasy Dome wey dey Accra. 1615 media dey manage ein music career. Dem unveil she den Kofi Kinaata as Brand Ambassadors for Enterprise Life for May 2021 insyd. Aside Diana Hamilton ein music career, she san be professional nurse for United Kingdom.

## Ein life matter
She marry Dr. Joseph Hamilton wey dem get set of twins (Michaela den Michael). Ein hobby be cooking den she san dey like dey design ein clothes. She dey like dey hang out more times plus with ein siblings; Eunice, Victoria, Samuel, Adelaide, Beatrice, Paa Kwesi den Grace. She san be known for ein charitable endeavours. She launch ein "Diana Hamilton Foundation" for Saturday, February 4, 2017, ebe charitable organization wey dey provide help give people wey dem be underprivileged for Ghana society insyd.

## Ein discography
### Ein albums

## Ein awards

## References
Diana Ngon

**Diana Ngon** be Ghanaian journalist, communications den media personality. Diana be de Northern regional correspondent give Citi News. She chop de 'Best Sensitive Peace Reporter' for de Ghana Journalists Association Awards of de Northern region of Ghana.

## Ein career for journalism insyd
Rydi Diana dey Citi FM den Citi TV as author den journalist for Tamale wey dey Northern Region for Ghana insyd. She wey she report on de 'Anufos and Konkombas set up peace committee.

## Ein awards
For September 2019 insyd, Diana chop de 'Best Sensitive Peace Reporter' for de first edition of de Ghana Journalists Association Awards for de Northern Region insyd.

## Notable works
Diana rep articles lyk:
* *How COVID-19 has unsettled the 'holy' month of Ramadan.*
* *Sand winning activities threatening White Volta.*
* *School Feeding Program; Pupils Study Hungry Over Poor Food Quality.*

## References
December

**December** be de twelfth den final month of de year wey dey Julian den Gregorian calendars wey esan be de last of seven months wey get length of 31 days.

December get ein name from de Latin word *decem* (wey dey mean ten) secof na e be originally de tenth month for de year for de calendar of Romulus c. 750 BC insyd wey begin insyd March. Dem no include de winter days wey dey follow December as part of any month. Later, dem create de months of January den February out of de monthless period wey dem add go de beginning of de calendar, but December retain ein name.

## Astrology

* De zodiac signs give de month of December be Sagittarius (until December 21) den Capricorn (December 22 dey go).

## December symbols
December ein birth flower be de narcissus.

December ein birthstones be de turquoise, zircon, den tanzanite.

## References



## External links
**December** at Wikipedia ein sisto projects

*  
*   (en)
*  

*  from Wiktionary
*  from Wikivoyage
Deborah Owusu-Bonsu

**Deborah Owusu-Bonsu** (dem born am 25 August 1984) alias **Sister Derby** anaa **Sister Deborah** be Ghanaian television presenter, musician den model of Akan origin den former presenter for e. tv Ghana.

## Ein early life den education
Dem born Deborah Vanessa Owusu-Bonsu for 25 August 1984 insyd, ebe Ashanti poppie den Romanian mummie wey born am. Na ein parents be collectors give world music den art. She be television show host, model, musician, academic den graphic artist. Owusu-Bonsu be de sister of popular hip life musician Wanlov de Kubolor wey star for de film Coz Ov Moni. Owusu-Bonsu attend Christ de King International School den Wesley Girls' High School. Owusu-Bonsu graduate plus Bachelor's Degree for Publishing Studies insyd from de Kwame Nkrumah University of Science den Technology den Master Degree for Book/Journal Publishing insyd from de University of the Arts London.

## Ein professional career
Ms. Owusu-Bonsu show ein professionalism den passion for ein chosen field wey she work successfully for both small enterprises den big corporations for Ghana, de United States den de United Kingdom. For 2012 insyd, Owusu-Bonsu record den release single (music) entitled 'Uncle Obama' wey na she dey refer to Barack Obama wey United States television network CNN cover am. Since 2012 insyd, na Owusu-Bonsu be de host of *De Late Nite Celebrity Show* program broadcast by television network e.tv Ghana. She later move go GHOne Television wer she host ein show, *Gliterrati* for sam brief period before she hand ova give Berla Mundi.

## Ein life matter
She date plus rapper Medikal for three years, before dem break up for 2018 insyd.

## Ein activism
Deborah Vanessa be active for sanitation den recycling campaigns wey she dey use ein music. For 2018 insyd, she make sam call for de government of Ghana top for de use of plastic bags. For 2020 insyd, for COVID-19 pandemic tyms insyd, she den ein broda (Wanlov de Kubolor) do nosemasks from recycled secondhand clothing so say so dem go take help reduce clothing waste from dumpsites den de sea.

Deborah Vanessa san show concern about de rights of LGBT+ individuals for Ghana. For 2021 insyd, she speak against de Ghanaian anti-LGBT bill den de shutting down of de LGBT+ Rights Ghana office. She san feature for Angel Maxine's *Kill The Bill* den *Wo Fie,* wey dem use de music advocate for de rights of LGBT+ individuals for Ghana.

## Ein discography

### Singles

## References
Dilomprizulike

**Dil-Humphrey Umezulike** be artist wey moretime people dey bell am **Dilomprizulike** (born 1960 for Enugu, Nigeria). He be artist wey he dey do sculpture, performance den painting. He cam even carry de name "Thejunkmanfromafrika". E go school for University of Nigeria, Nsukka, Nigeria wey he get MFA for University of Dundee, Scotland.

He dey use old clothes den oda things wey he see for street do sculpture installations den performance wey dey show how life be for many African people. He dey use im art dey show people de wahala wey people for Africa dey face.

He create de “Junkyard Museum of Awkward Things”, sam sculptural environment he build from objects wey he find for Lagos wey he sana do anoda version of am for Oriel Mostyn Gallery insyd Llandhdno, Wales.

As Dilomprizuke dey explain ein Wear and Tear Installation, he naa he talk say :

Wear and Tear be concept wey dey try show some part of Africa life wey moretime people no dey rec. De way Africans dey for ein own society be sad waa. He dey struggle plus ein body secof he dey live for civilisation wey dem force put ein head top. He no fit go back to ein ancestors dema culture wey he sanso no fit keep up plus de white people dema own. 

From 2004-2007 dem show ein work for de famous Africa Remix Exhibition wey go different different countries for de world. De place wey dem go first be de **Museum Kunstpalast** for Dusseldorf, Germany wey dem sanso go **Hayward Gallery**, London UK, **Centre Pompidou**, Paris, France, **Mori Art Museum**, Tokyo, Japan, **Moderna Museet**, Stockholm, Sweden, **Johannesburg Art Gallery**, South Africa. He be resident for Gasworks Gallery wey him even get one piece wey him prepare for Victoria den Albert Museum. Him also do one performance wey dem dey call "Professor Junk" for many of de tour stops.

For 2010 he create one work wey he bell am Busy Street wey he put am for de Herzliya Museum of Contemporary Art for Israel insyd. He collect dema rubbish take do de sculpture as he wan show how Israel dema consumer society dey look like. 

## References

# Dilomprizulike Archived 2011-07-19 at the Wayback Machine on the Gasworks Gallery website.
# "Mostyn website" Archived from the original on 2011-04-05. Retrieved 2010-07-12.
# Quoted in *Africas: The Artist and the City*, exhibition catalogue, Sbiros, Pep; Simon Njami, Kobena Mercer et al, 2001, Centre de Cultura Contemporania de Barcelona. ISBN 84-95273-86-1.
# The Herzliya Museum of Contemporary Art.

## External links

* The Junkyard Afrika, Dilomprizulike's official website
* " The Junkman from Africa". Transcript of Dilomprizulike's talk at Tate Modern, 5 October 2007
* Molara Wood, "Around the world with Dilomprizulike", 13 February 2010, in 234next
* Femi Macaulay. "...Why artists must be far from the madding crowd - Junkman", *The Sun* (Nigeria), 26 April 2006
* Molara Wood, "Dilomprizulike: Wear and Tear". *The Guardian* (Nigeria), 17 April 2005
Dipo

**Dipo Rites** be one of de most popular traditional puberty rite  wey menners dey criticize for Ghana waa, but esan be one of de most attended event for de country insyd, wey esan get huge patronage from tourists. De traditional festival be festival wey Odumase krobo menners wey dem dey Eastern region for Ghana wey dey celebrate am. Dem dey celebrate this festival for de month of April every year. De festival dey use to welcome girls wey neva dey woman yet or wey neva reach puberty enter womanhood. E show say di girl wey dey participate get age to marry. When parents hear say de festival don start dem go send dier qualified girls go chief priest. But dem girls go need pass through rituals and test to show say dem still pure before dem qualify to join de festival.    

On de first day of de rite, dem go shave de head of de girls and dress dem with cloth wey dem go tie only for dema knee level.  Dis one na special ritual mother go do am and e show say dem girls don transition from childhood to adulthood. Dem go parade dem show de whole community as de initiates (dipo-yo).    

Early de next morning, de chief priest go give de initiates ritual bath.  E go pour libation make e beg blessings for de girls.  E go wash dema legs with blood of goat wey dier parents bring. Dis one na to chase away any spirit of barrenness. De important part of de rite na wen de girls go sit for de sacred stone. Dis one na to prove say dem still pure. But if any girl dem catch say she dey pregnant or she no pure, dem go hate her for de community and no man go wan marry her from dema tribe.        

Dem go keep dema girls for one week wey dem go teach dem how to cook, keep house and take care of child.  De ritual mothers go teach dem special lessons on how to make man happy. Dem go learn how to do Klama dance wey dem go perform for de final day of de rites.         

After one week of schooling dem go release dem,  de whole community go gather celebrate de transition of de girls as dem enta womanhood.  Dem go dress dem well with nice kente cloth and dem go put beads for dem waist, neck and arms. Dem go sing and play drum while dem perform de Klama dance. At this point any man wey get interest for any of dem fit start to investigate dier family. Dem go assume say any lady wey take part for de rite go bring honor not only to herself but also to her family. De purpose na to teach young women about dema responsibilities before dem enter marriage.            

## References
Dome-Kwabenya

**Dome-Kwabenya** be one area wey de rep for Ghana ein parliament. E dey elect one (1) Member for Parliament (MP). Dome-Kwabenya dey de Ga-East district for Ga Region for Ghana.

## Boundaries
De seat dey locate within de Ga East District for de Greater Accra Region for Ghana insyd. Dem form am de tym dem dey come do Presido den Parliamentary elections, December, 2004 tym. Dem komot de fresh Dome-Kwabenya area from de Abokobi-Madina Area.

## Elections

## References
Dominic Napare

**Dominic Napare** (dem born am on November 3, 1960) be Ghanaian politician den member for de Seventh Parliament for de Fourth Republic for Ghana den member for de Eighth Parliament for de Fourth Republic of Ghana wey he dey rep de Sene East Constituency insyd de Bono East Region for National Democratic Congress dema ticket top.

## Ein life matter
Napare be Christian (Catholic). He marry wey he get four kiddies.

## Early life den education
Dem born Napare for November 3, 1960. He dey comot from Kajaji, town wey dey for de Bono East Region insyd for Ghana. He go University of Education, Winneba wey he get ein Bachelor of Education degree in Management den Secretarial Studies

## Politics
Napare be member of de National Democratic Congress (NDC). Insyd 2012, he go contest for de Sene East seat on de ticket of de NDC insyd sixth parliament for de fourth republic wey he win.

### 2020 elections
Dem san elect Napare as member of parliament for Sene East for de 2020 December parliamentary elections. Dem declare am winner for de parliamentary elections as he get 13,401 votes wey dey rep 64.4% as against ein closest contender de New Patriotic Party candidate Luchoun Nicholas Bitagan wey he get 7,424 votes as dey rep 35.7%

### Committees
Napare be de Vice Chairperson for de Poverty Reduction Strategy Committee; he san be member for de House Committee; member for de Privileges Committee; wey he san be member for de Local Government den Rural Development Committee.

## Employment

* District Chief Executive (DCE) (Sene East District), 28 April 2009 go 2012.
* Member of Parliament (January 7, 2013 – present; 2nd term)
* Educationist

## Philanthropy
Insyd 2021, he go present motorcycles to 3 police stations for ein constituency.

## References
Dorcas Coker-Appiah

**Dorcas Ama Frema Coker-Appiah** (dem born am 17 August 1946) be Ghanaian lawyer den women's rights activist, den de executive director of de Gender Studies den Human Rights Documentation Centre, alias "Gender Centre", for Accra wey dey Ghana. She get (wey she continue get) important roles for several organisations wey dey promote women's rights for national, regional den international levels.

## Ein early life
Dem born Dorcas Ama Frema Coker-Appiah for 17 August 1946 insyd for Wenchi, for British colony of de Gold Coast (now Ghana) tym. Coker-Appiah earn bachelor's degree for law insyd from University of Ghana wey Legon for 1970 insyd.

## Ein career
For 1974 insyd, Coker-Appiah be founding member of FIDA Ghana, wey she serve as vice president from 1988 come 1989, she be presido  from 1990 come 1991. She serve as de presido for FIDA ein legal aid steering committee, den de project coordinator for de legal, literacy den publication committee for sum years.

Coker-Appiah be de executive director for de Gender Studies den Human Rights Documentation Centre.

## Ein publications

* *Breaking the Silence & Challenging the Myths of Violence Against Women and Children in Ghana: Report of a National Study on Violence* (Gender Studies & Human Rights Documentation Centre, 1999, ISBN 9789988798703)

## References
Doris Asibi Seidu

**Doris Asibi Seidu** be Ghanaian educationist, social worker den politician wey serve as member of parliament give Chereponi from 2005 dey go 2009 as she die for office. She be de first female wey represent ein constituency for parliament.

## Ein life den education
Dem born Doris for 1969 insyd for Accra, Ghana. She study for Bimbilla Training College from 1986 go 1990, den Tamale Training College wer she obtain ein teachers' Certificate 'A' for 1995 insyd.

## Ein career den political life
Na Doris be teacher den Social Worker by profession.

For 2004 insyd, she contest for de Chereponi seat for New Patriotic Party ticket top wey she win. Dem retain am for parliament for 2008 insyd as she wn de seat once more plus 9,188 votes out of de 17,559 valid votes, wey dey represent 52.33% of de entire votes cast. She remain for parliament till ein death for 31 July 2009 insyd. Dem hold sam by-election for 29 September 2009 insyd wey Samuel Abdulai Jabanyite wey be National Democratic Congress member win de seat. As na she be member of parliament, she help plus number of development projects such as electrification of communities for de constituency, building of schools den clinics, wey she san give scholarships to brilliant den needy students for de constituency insyd. She serve for various committees wey sam dey include; de Education den Mines committee, den de Energy committee for parliament. 

## Ein life matter
Na Doris be Muslim. Na she marry wey na she get one kiddie.

## Ein death
Doris die around 11:30 pm for Friday, 31 July 2009 insyd for Korle-Bu Teaching Hospital wey dey Accra. Reports dey talk say, she die secof severe cardiac arrest den heart-related complications. Na she san get problems plus ein kidney, sam sickness wey na she dey battle plus for samtym. Secof ein health situation, na she be absent from parliamentary sittings for samtym. She die for age of 40. She die lef ein husby den one kiddie.

For sam interview bi plus *Daily Guide* for February 2009 insyd, she talk say; "ein greatest priority go be say she go make ein constituency sam peaceful place wer ethnicity go be thing wey e past wey she go san generate employment avenues give ein constituents; especially shoddies den de youth - (*her greatest priority would be to make her constituency a peaceful place where ethnicity would be a thing of the past and also to generate employment avenues for her constituents; especially women and the youth*)."

## References
Doris Dartey

**Doris Yaa Korantenmaa Dartey** (passed away 19 July 2020) be Ghanaian communication educator, consultant den onetime member den chairperson of GJA Awards Committee. Na she be former chairperson give Graphic Communications Group Limited for Ghana.

## Ein education
Dartey study for de University of Cape Coast, wey she graduate plus BA insyd education. She sanso obtain graduate diploma insyd journalism den mass communication from de School of Communication Studies for University of Ghana, den MA insyd international affairs (development communication), graduate diploma insyd women's studies den PhD insyd organizational communication from Ohio University wey dey de US.

## Ein career
Na she be communication consultant wey she job for donor-funded projects such as African Union Commission, African Development Bank, UNESCO, GIZ, among odas.

She san so serve as member for de National Media Commission before she cam turn chairperson for de board of directors give GCGL. She teach communication courses insyd de USA den Ghana for de University of Dayton, Mount Mercy University, GIMPA, den GIJ.

Na she be journalist wey she host sum programs for Ghana insyd for sum years. She sanso wrep column insyd The Spectator newspaper for Ghana unsyd wey dem bell am The WatchWoman wey talk about environmental issues, sanitation, health, kiddies den oda societal issues. Na she be mentor give chaw journalists, communicators den public relations practitioners for Ghana insyd.

## Ein life matter
Na she get two children.

## Ein death
She die for KBTH insyd Accra for Sunday, 19 July 2020 after she succumb to complications of breast cancer. Dem lay am make she rest for de Lashibi Funeral Home, place wey dey near Tema.

## References
Doris Wiredu

**Doris Frema Wiredu** (dem born am 1 February 1964) be Ghanaian female track den field athlete wey retire wey na she dey specialise for 100 metres. She chop gold medal for 1984 African Championships insyd, den two silvers for 100 metres den 400 metres events for 1985 edition insyd. Ein personal best for 100 metres insyd be 11.75 for 1985 insyd. She san compete give Ghana for 1984 Summer Olympics for Los Angeles as part of Ghana ein 4×100 metres relay women demma team, wey she place 5th for de semi-final heat, wey she no progress go de final round.

## Ein international competitions

## References
Dormaa Ahenkro

**Dormaa Ahenkro** be city wey esan be de capital of Dormaa Municipal wey dey Bono Region for Ghana. Dormaa Ahenkro get ein historical reference for dema brave warlords. Dormaa Ahenkro be de capital for de Dormaa Traditional Area wey esan serve as de seat for de Paramount King, Oseadeeyo Nana Agyeman Badu II, wey he be de successor of Nana Agyeman Badu I. Rydee, dem politically divide dema empire go three Districts; Dormaa Municipal Dormaa Ahenkro as ein capital, Dormaa West District Nkrankwanta as ein capital den Dormaa East District Wamfie as ein capital.

## Geography

### Location
De municipality be situate for de western part for de Bono Region. Ein boundary to de north be Jaman South district den for east be Dormaa East district, ein south den south-east be Asunafo den Asutifi districts respectively, for dema west den south-west be Dormaa West den ein west den north-west be Ivory Coast. Ebe de municipal capital den dey about 80 kilometers west from ein regional capital, Sunyani den esan be about 46.3 kilometers from Berekum.

## Healthcare
Dema district hospital be "Dormaa Presbyterian Hospital" wey dem found am insyd 1955 wey dey Dormaa Ahenkro.

## Education
Dema main senior high school for de area be Dormaa Senior High School. Dey get technical training center wey dem dey bell am Dormaa Vocational Training Institute. De University of Energy den Natural Resources (Dormaa campus) den Presbyterian Midwifery and Nursing Center also dey Dormaa Ahenkro.

## Stadiums den sports

### Stadium

* Agyeman Badu Stadium

### Sports
Professional sports team wey dey for Dormaa Ahenkro dey include:

* Aduana Stars

## References
Dormaa Central Municipal District

**Dormaa Central Municipal** be one of de twelve districts for Bono Region wey dey Ghana. Originally na ebe part of de den bola Dormaa District wey for 10 March 1989; de eastern part for de municipal dem split am off go create Dormaa East District for 1 November 2007 (effectively 29 February 2008); thus dem retain de part wey remain as Dormaa District. However, for 28 June 2012, de southwest part for de district wey dem split am off go create Dormaa West District; while de part wey remain, dem elevate am go municipal assembly status for dat same year wey e cam turn Dormaa Central Municipal Assembly. De municipality dey for de southwest part for Bono Region wey Dormaa Ahenkro be ein capital town.
## List of settlements

## References
Dormaa East District

**Dormaa East District** be one of de twelve districts for Bono Region wey dey Ghana. Originally na ebe part of de den bola Dormaa District for 10 March 1989; until ein eastern part for de district wey dem split am off go create Dormaa East District for 29 February 2008; thus dem retain de part wey remain as Dormaa District (wey later dem elevate am go municipal district assembly status wey dem rename am as Dormaa Central Municipal District for 28 June 2012). De district assembly dey for de western part of de Bono Region wey Wamfie be ein capital town.
## List of settlements

## References
Drobo, Ghana

**Drobo** be town wey dem dey locate am insyd Jaman South Municipality wey dey de Bono Region for Ghana insyd.

## Institution

* Drobo D/A Primary School

## References
Duayaw Nkwanta

**Duayaw Nkwanta** be town for Ghana wey ebe capital for Tano North Municipal for de Ahafo Region wey dey Ghana. Edey close to Sunyani, de capital for de Bono Region. De infrastructure for Duayaw Nkwanta be well structured. Duayaw Nkwanta get settlement population about 27,476. De town dey boast for good schools lyk: Boakye Tromo Senior High Technical School, Serwaa Kesse Girls Senior High School, Presbyterian Midwifery Training College among odas.

## Economy
Agriculture be dema main occupation among de workforce for Duayaw Nkwanta. Arts, Education den Entertainment be de children den youth dema target. De place be good for business den marketing.

## Health
Duayaw Nkwanta get one of de best hospitals for Ahafo region insyd. Dem know am as de Saint John of God Hospital. De hospital get excellent orthopaedic centre wey serve menners for de whole country insyd. Dem dey rate am among de top three for Ghana.

## Education
Duayaw Nkwanta be known for de Boakye Tromo Secondary Technical School. Dem san get female girls' Senior High School wey dem call am as, Serwaa Kesse High School. Formerly, na ebe mixed school wey na ein name bi Duayaw-Nkwanta Secondary School. Duayaw Nkwanta san get St. John of God College of Health den Presbyterian Midwifery.

## References
Dumsor

For Ghanaian insyd **dumsor** (Akan pronunciation: [dum sɔ] 'off den on') dey mean persistent, irregular, den unpredictable electric power outage. De power supply shortage dey cause frequent Ghanaian blackouts. Ghanaian dema generating capacity by 2015 be 400-600 megawatts, less dan what Ghana dey need. Ghanaian electricity distributors regularly dey shed load plus rolling blackouts.

For de beginning of 2015, dumsor schedule dey go from 24 hours plus light den 12 widout to 12 hours plus light den 24 widout. De long blackouts contrast plus de practice for oda countries insyd, wer blackouts dey roll rapidly so say no residential area go dey plus no power for more dan one hour for a tym.

De re-introduction of dumsor for 2019 insyd widout publishin de requisite load sheddin schedule come plus de term **dumsaa** wey dey mean *off* for a considerably long tym or *off* all de tym.

## References
Dzifa Gomashie

**Ablah Dzifa Gomashie** be Ghanaian female veteran actress, producer, screen scriptwriter den politician. Na she be de Deputy Minister of Tourism for National Democratic Congress (NDC) dema term for office between 2013 den 2017 as na John Dramani Mahama be de presido. She be de current parliamentary candidate of de NDC give Ketu South Constituency den queen-mother give Aflao Traditional Area.

## Ein early den education
Dem born Gomashie for 25 July 1965 insyd for Accra wey ebe Mr Patrick Dotse Gomashie den Helen Gomashie wey born am. She dey cam from Aflao wey dey Volta region. She get secondary level education for St. Louis Senior High School wey dey Kumasi wey she later further for University of Ghana, wer she acquire diploma for Theatre Arts insyd, bachelor's degree for Theatre Management insyd den MPhil for African Studies insyd from de Institute of African Studies.

## Ein career
Gomashie begin ein career as actress start for 1985 insyd as she join de Talents Theatre Company. She feature for plays like Black Star, Mambo, Chaka de Zulu, Jogolo den De Third Woman. She san star for several movies insyd wey dey include: Ghost Tears, House of Pain, Heart of Gold den chaw numba of National Arts NAFTI student productions. She san be script writer wey write den produce 'By The Fire Side', ebi GTV programme wey use story-telling encourage kiddies so say Dem go mow more den develop demma reading skills but ebi currently on hold secof dem dey lack sponsors.

Aside say she dey act, she get restaurant wey dem bell am 'Mama's Kitchen' for Ashale Botwe, but eno dey operate again.

## Ein life matter
Gomashie marry de late Martin K. G. Ahiaglo. Dis couple neva get kiddie togeda. Na Dzifa get one kiddie (son) from ein previous relationship.

## Ein honors
De organizers of 3Music Awards honor am secof ein achievement for de entertainment industry insyd for Ghana.

## References
Dortsedor River

De **Dortsedor River** be river wey dey along de Afienya-Dawhenya road for Greater Accra Region for Ghana insyd.

## References
Eco Warriors Movement

**Eco Warrior Movement** be non-governmental organization for Ghana insyd wey dey work plus young people on climate change den environmental sustainability. De movement be youth-driven den youth-led organization wey dem make dema mind sey dem dey restore degraded landscapes den mitigate climate change through integrated den inclusive approach.

## Activities
1. *Climate Smart Tree*: De project dey use de science of tree planting to innovatively cleanse ambient air, to sequester carbon, to create habitat for arboreal organisms den initiate pockets of urban forest for sanitation-related areas lyk refuse dumps den public toilets for urban areas wey dey Ghana insyd.

2. *Environmental Storytelling*: De storytelling project dey use storytelling as tool wey dem dey take communicate environmental knowledge den mow young people, sharing wanna childhood memories on how nature provide give we den ensure wona socialization for community settings insyd.

3. *Eco Club Formation*: Compliment de efforts by de educational system to mow students for environmental sustainability den climate change ein matter by forming clubs for schools insyd where students interact den engage to find solutions to de environmental challenges wey dey dema communities insyd.

4. Dem dey use *Open Knowledge* to promote environmental education leveraging de Wikimedia projects.

## Awards

# Best SDG13 Advocate insyd Ghana
# WeAreTogetherPrize winner
# Falling Walls Engage Lab winner

## References
Edith Dankwa

**Dr. Edith Dankwa** be entrepreneur, consultant den CEO give de Business and Financial Times Limited. Edith be popular secof she dey render business advisory services wey she san dey serve as market strategist give businesses dat dey seek to extend dema operations for Africa insyd. She dey manage de Business Times Africa Magazine (BT), Energy Today Magazine (ET) den de Business & Financial Times (B&FT) newspaper wey dey ein company umbrella unders, de Business and Financial Times Limited.

## Ein educational life
She obtain ein Bachelor of Arts degree for Management Studies insyd from University of Cape Coast, wey she further pursue Executive MBA from de GIMPA Business School. She get Post Graduate Diploma for Marketing insyd from de Chartered Institute of Marketing, Ghana den Post Graduate Certificate for Newspaper Management insyd from Inwent International Institute of Journalism, Germany. Edith san be fellow of de Institute of Certified Economist of Ghana wey she get doctoral degree for Business Administration (International Business) insyd from de Walden University wey dey USA.

## Ein career
Dr. Dankwa serve for de boards of TV3 top, de International Chamber of Commerce (Ghana), Ghana News Agency den Unilever Ghana. She san be founding member of de Executive Women Network, chairperson of de African Business Leaders Foundation den de presido give de Institute for Development and Policy.

## Ein achievements den awards

* Dr. Dankwa receive award for 2012 insyd by de Entrepreneurs Foundation of Ghana, as de ‘Best Print Media Entrepreneur’ for de year 2011.
* eTV Ghana recognise am as one of de 100 Most Influential Personalities for Ghana insyd for 2013.
* Top 100 Most Inspirational Women of de Year by Glitz Awards

## References
Educate Ghana

**Educate Ghana** be NABCO dema module wey be Government of Ghana ein initiative so say dem go address de graduate unemployment wey dey de country insyd. De module dey target de education sector, so say various trainees go be deploy for various schools anaa various educational establishment.
## References
East Akim Municipal District

**East Akim Municipal District** be sam former district wey na edey de Eastern Region for Ghana insyd. Dem originally create am as sam ordinary district assembly for 1988 insyd as na ebe **East Akim District**, wey dem create am from de former **East Akim District Council**. Later, dem split off de northwest part of de district wey dem create de **Atiwa District** for 17 February 2004 insyd; dat be say dem retain de remaining part as **East Akim District**. Wey dem elevate am go municipal district assembly status for 29 February 2008 insyd wey ecam turn **East Akim Municipal District**. However, for 1 June 2018 insyd, dem split am off go two new municipal districts insyd: **Abuakwa South Municipal District** (capital: Kibi) den **Abuakwa North Municipal District** (capital: Kukurantumi). Na de municipality dey Eastern Region ein central part wey Kibi be ein capital town.

## List of settlements

## Sources

* Districts: East Akim Municipal District

## References
Eastern Music Awards

**Eastern Music Awards** (EMA) be award scheme wey dem sheda create say dem go take honor excellence for creative art by Hi5 Entertainment. Dem dey organize every year plus support from PATER, Eastern MUSIGA den oda stakeholders. De awards scheme dey focus more give music for industry players wey dey komot Eastern Region of Ghana. Every year de awards night dey feature artists wey dey komot various parts of de Eastern Region. De 4th Edition of de Eastern Music Awards take place for Saturday, 19 December 2020.

## Background
Dem launch de Eastern Music Awards for 2017 insyd, wey de first event take place for Koforidua for Saturday 8 October 2017 insyd.

## Trophy/plaque
Dem modify den change de trophy/plaque dem present give winners ova de years. Now nu, dem take acrylic glass guitar take do de trophy plus EMA wey dey wooden handle top.

## Awards categories

* *Artist of the Year*
* *Hiplife/Hip Hop Act of the Year*
* *Song of the Year*
* *Hip Hop Song of the Year*
* *Promoter of the Year*
* *Collaboration of the Year*
* *Reggae-Dancehall Song of the Year*
* *Reggae-Dancehall Act of the Year*
* *Best Group of the Year*
* *Eastern International Act of the Year*
* *East-side Song of the Year*
* *Rap Act of the Year*
* *Most Promising Act of the Year*
* *Gospel Song of the Year*
* *Gospel Act of the Year*
* *Highlife Song of the Year*
* *Highlife Act of the Year*
* *Male Vocalist of the Year*
* *Female Vocalist of the Year*
* *Afropop Song of the Year*
* *Afropop Act of the Year*
* *Eastern Pride of the Year*
* *Most Influential Act of the Year*
* *Viral Song of the Year*
* *Sound Engineer of the Year*
* *Music Producer of the Year*
* *Music Video of the Year*
* *Video Director of the Year*

#### Artist of de Year award winners

* 2017: Koo Ntakra
* 2018: Kuami Eugene
* 2019: Phada Gaza
* 2020: Stone Gee
* 2021 Tee Rhyme
* 2022 Ko7
* 2023 Stone Gee

## References
Efe Grace

**Efe Grace** be Ghanaian singer den songwriter. She be gospel musician. Dem nominate Efe Grace as Gospel Artist of de Year award for 2021 Vodafone Ghana Music Awards.

## Ein early life den education
Efe Grace dey cam from Agogo wey dey Ashanti Region, Ghana. Grace be de daughter of Ghanaian gospel minister, Rev. Mensah Bonsu. She be de eldest of three kiddies. She attend Yaa Asantewaa Girls School wey she plete for 2006 insyd. She further ein education for Christian Service University College wey she graduate for 2011 insyd plus Bachelor of Business Administration for Banking den Finance.

## Ein music career
Grace start dey sing from ein kiddie tym, na she dey serve as backing vocalist give ein poppy. She cam turn worship leader for ein church wey she san dey serve as jazz musician for hotels, restaurants den pubs for Kumasi. She san serve as backing vocalist give Becca den Kwabena Kwabena.

Grace start as one backing vocalist for Sonnie Badu den Ohemaa Mercy. She release ein first single for October 2018 wey dem call "Yehowa ne M'abankese" wey be refix for ein papa song wey get same title. She release another single wey dem call King of Glory. For 2020, she chop one nomination for Vodafone Ghana Music Award for female Vocalist award category. 

Dem sanso nominate Efe Grace for Emerging Woman of de Year den Best Female Vocal Performance for 2021 3Music Awards.    

She get two nominations for Gospel Artist of de Year den Best Female Vocal Performance of de Year for her song wey dem call Lord Have your way for 2021 Vodafone Ghana Music Awards. Female Vocal Performance award,  Abiana win am. September 2021, she release ein 4th den 5th song wey dem call Overflow den Sounds of Heaven. For 2022 insyd, Efe Grace get three nominations again for Gospel Act of de Year, Best Female Vocal Performance for ein song Overflow den Performer of de Year for ein performance for 2021 3Music Women's Brunch Performance.              

## Ein notable performances
Since she start ein solo career, she perform for Ghana Music Awards wey she perform plus Ohemaa Mercy den Joe Mettle, Hope Concert den Ignite Virtual Concert. She sanso perform for 2021 3Music Women's Brunch.  

## Ein discography
### Singles
* *Yehowa ne M'abankese* (2019)
* *King of Glory (2019)*
* *Lord Have your way* (2020)
* *Overflow (2021)*
* *Sound of Heaven (2021)*

## Ein awards den nominations

## References
Egypt

**Egypt** (Arabic: مصر *Miṣr* [mesˁr], Egyptian Arabic pronunciation be: [mɑsˤr]), alias de **Arab Republic of Egypt,** be country wey dey link northeast corner den southwest corner of Asia via sam land bridge wey Sinai Peninsula form am. Edey share border Mediterranean Sea go de north, de Gaza Strip of Palestine den Israel go de northeast, de Red Sea go de east, Sudan go de south, den Libya go de west. De Gulf of Aqaba insyd de northeast dey separate Egypt from Jordan den Saudi Arabia. Cairo be de capital den largest city of Egypt, while Alexandria, de second-largest city, be important industrial den tourist hub for de Mediterranean coast. For approximately 100 million inhabitants, Egypt be de 14th-most populated country insyd de world, den de third-most populated insyd Africa.

Dem dey consider Egypt make e be regional power for North Africa, de Middle East den de Muslim world insyd, den middle power worldwide. Ebe country wey dey develop wey get diversified economy, wey be de largest insyd Africa, de 38th-largest economy by nominal GDP den 127th by nominal GDP per capita. Egypt be founding member of de United Nations, de Non-Aligned Movement, de Arab League, de African Union, Organisation of Islamic Cooperation, World Youth Forum, den member of BRICS.

## Government

### Administrative divisions
Dem divide Egypt into 27 governorates. Dem further divide governorates go regions. De regions dey contain towns den villages. Each governorate get capital, sometimes wey dey carry de same name as de governorate.

## Demographics

### Largest cities

## References


## External links

**Government**
* Egypt Information Portal (Arabic, English)
* Egypt Information and Decision Support Center (Arabic, English)
* Egypt State Information Services (Arabic, English, French)
* Egyptian Tourist Authority

**General**

* Country Profile from de BBC News
* Egypt. *The World Factbook*. Central Intelligence Agency.
* Egypt profile from Africa.com
* Egypt web resources wey GovPubs provide for de University of Colorado Boulder Libraries
* Egypt news Archived 28 November 2018 at de Wayback Machine
* Egypt profiles of people den institutions de *Arab Decision* project provide

*  at Curlie
* Wikimedia Atlas of Egypt
* Geographic data wey dey relate to Egypt at OpenStreetMap
* Egypt Maps – Perry–Castañeda Library Map Collection, University of Texas at Austin

**Trade**

* World Bank Summary Trade Statistics Egypt
Ejisu

**Ejisu** be city for Greater Kumasi insyd wey dey locate along Kumasi-Accra highway about 20km from Kumasi. E be de capital give Ejisu Municipal Assembly, municipality for Ashanti Region, Ghana insyd. Dis municipal be one of de 30 administrative den political Districts for de Ashanti Region of Ghana insyd wey dem san establish am by Legislative Instrument (L.I) 1890.

## Education

* Ejisu Senior High Technical School
* Ejisu Experimental Basic School
* Ejisu Krapa M/A Basic School and JHS

## References
Elizabeth K. T. Sackey

**Elizabeth Kwatsoe Tawiah Sackey** (dem born am on 6 May 1958) be Ghanaian politician den a former MP for Okaikwei North. Na she be a member for de sixth parliament of de Fourth Republic for Ghana insyd wey she rep de Okaikwei North Constituency for de Greater Accra region insyd give de New Patriotic Party.

Dem nominate am as de mayor give Accra. Dem later confirm am as de mayor give Accra wey she be de first woman wey chop dat position.

## Ein early life den education
Dem born Sackey for Asere wey dey Accra insyd, on 6 May 1958. Sackey be banker den economist. She get Certificate for Marketing insyd for 2003 insyd den now she dey do ein Bachelor of Science in Admin degree for University of Ghana.

## Ein political life
Sackey be member for NPP. First na dem elect am for parliament insyd so say she go rep Okaikwei North Constituency for January 2005 insyd. She san dey de office for de 5th parliament of Ghana after dem re-elect am for December 2008 de tym wey dem organize de 2008 General Elections. For 2012 insyd, she contest give de NPP for ein third term in de sixth parliament of de fourth republic wey she chop.

## Ein career
Before she chop MP, na Sackey be Chief Clerk give Ghana Commercial Bank. Later, she come chop MP. Na she be deputy minister give Greater Accra region from 2017 to 2020. For September 2021 insyd, Nana Akufo-Addo nominate am as de Chief Executive give AMA. Rydee nu she be de mayor give Accra.

## Ein life matter
Sackey marry wey she get four kiddies. She be Christian wey she dey worship for de Church of Pentecost.

## References
Elizabeth Salamatu Forgor

**Elizabeth Salamatu Forgor** be Ghanaian diplomat den member of de New Patriotic Party of Ghana. She be de currently Ghana's ambassador give Namibia.

## Ambassadorial appointment
For July 2017 insyd, Presido Nana Akuffo-Addo name Elizabeth Forgor as Ghana's ambassador give Namibia. She be among twenty two (22) other distinguished Ghanaians wey dem name say make dem head various diplomatic Ghanaian missions wey dey de world insyd.

## References
Elmina

**Elmina**, de local Fante san kno am as **Edina**, be town den de capital give de Komenda/Edina/Eguafo/Abirem District wey dey de south coast of Ghana for de Central region insyd, edey de bay for de Atlantic Ocean top, 12 kilometres (7+1⁄2 miles) west of Cape Coast. Elmina be de first European settlement for West Africa insyd wey e get population of 33,576 people.

## Economy
Beginnin for 2003 insyd, Elmina, along plus foreign investors, start The Elmina Strategy 2015, wey be massive project so say e go improve chao aspects give de town, wey dey consist of water drainage den waste management so say e go help improve de citizens dema health, e go repair de fishin industry den harbour for Elmina insyd, tourism den economic development, improve health services, den improved educational services.

## Climate

## Tourism
Apart from Elmina Castle den Fort Coenraadsburg, de main tourist attractions for Elmina insyd dey include de Dutch Cemetery den de Elmina Java Museum.

## Festival
Elmina be de home for de annual Bakatue Festival, celebration give de sea den de local fishin culture, wey dem dey hold am for de first Tuesday of July each year. *Bakatue* dem translate am dey mean "de openin of de lagoon" anaa de "draining of de Lagoon". Dem dey celebrate am to commemorate de foundin of de town, Elmina by de Europeans. Dem san dey celebrate am to invoke de deity, Nana Benya ein continuous protection of de state den ein people.

## Notable institution

* Benya FM

## Gallery

File:Canoes at the shore.jpg|Canoes wey dem dey de shore
File:Elmina, a coastal town.jpg|Elmina, coastal town
File:Benya lagoon and it surroundings located in Elmina.jpg|Benya lagoon den ein surroundings located for Elmina insyd


## Sister cities
List of sister cities for Elmina, Sister Cities International wey designate am:

## Sanso spy

* Elmina Castle

## References


### Bibliography

* Diffie, Bailey W., and George D. Winius, *[https://books.google.com/books?id=VsqCelF9OdkC&pg=PA152&lpg=PA152&dq=%22foundations+of+the+Portuguese+empire....In+a+war+in+which+the+Castilians+were+victorious+on+land+and+the+Portuguese+on+sea%22&source=bl&ots=_6XiLcq0Ez&sig=MxqBFdBqI-MryupkXAHW3pBa9LU&hl= Foundations of the Portuguese Empire, 1415-1580]*, Volume 1, University of Minnesota Press, 1977.
* Newitt, Malyn, **, Routledge, New York, 2005.
Elizabeth Asiedu

**Elizabeth Asiedu** be professor of economics for University of Kansas. She facilitate research wey be around foreign aid, foreign directed investment (FDI), den gender. She be founder of de Association for de Advancement of African Women (AAAWE), wey she san be de current president give de organization. Asiedu be editor give Journal of African Development.

## Ein education
Asiedu receive ein first degree, B.S. (Hons) for computer science den mathematics insyd from de University of Ghana for 1988 insyd. She san receive M.S. for mathematics insyd (1992), M.S. for economics insyd (1994), den PhD for economics insyd (1998) from de University of Illinois wey dey Urbana-Champaign.

## Ein Research den publications dem select

### ''Access to Credit by Small Businesses: How Relevant Are Race, Ethnicity, and Gender?'' (2012)

### ''Does Foreign Aid In Education Promote Economic Growth?'' (2014)

### ''The Impact of HIV/AIDS on Foreign Direct Investment'' (2015)

### ''Remittances and Investment in Education'' (2015)

### ''Foreign Direct Investment, Natural Resources, and Employment in Sub-Saharan Africa'' (2015)

## Ein awards

* Kemper Teaching Award, 2008, de University of Kansas
* Byron Shutz Award for Excellence in Teaching, 2008, the University of Kansas
* Woman of Distinction Award, 2008, de University of Kansas
* Outstanding Woman Educator Award, 2003, de University of Kansas
* University of Illinois PanHellenic Council Teaching Award, 1996
* American Association of University Women (AAUW) Fellowship, 1995-1996
* Statistics for Social Science Research Network (SSRN) as of June 2017
* Emerging Scholar Award, 2007, awarded by Diverse: Issues in Higher Education. Nation-wide award, honors minority faculty in academia; 10 awards annually
* Fulbright Specialist Scholar List, November 2008 – Present
* Big XII Fellowship, August 2008-June 2009

## References